Source: https://www.epi.sk/zz/2015-296/znenie-0
Timestamp: 2019-10-15 19:44:52+00:00
Document Index: 10002322

Matched Legal Cases: ['§ 6', '§ 15', '§ 48', '§ 16', '§ 20', '§ 27', '§ 20', '§ 20', '§ 40', '§ 8', '§ 47', '§ 47', '§ 48', '§ 161', '§ 68', '§ 68', '§ 68']

296/2015 Z. z. Oznámenie o zmene opatrení o postupoch účtovania a rámcovej účtovej osnove pre zdravotné poisťovne | Pôvodný predpis
Hľadaj v 296/2015 ×
Oznámenie č. 296/2015 Z. z.Oznámenie Ministerstva financií Slovenskej republiky o vydaní opatrenia, ktorým sa mení a dopĺňa opatrenie Ministerstva financií Slovenskej republiky z 30. novembra 2005 č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne v znení neskorších predpisov
Opatrenie sa uvádza vo Finančnom spravodajcovi č. 10/2015, ktorý je prístupný v elektronickej podobe na webovom sídle www.finance.gov.sk a do opatrenia možno nazrieť na Ministerstve financií Slovens
Pôvodný predpis 06.11.2015
opatrenie z 21. októbra 2015 č. MF/14949/2015-74, ktorým sa mení a dopĺňa opatrenie Ministerstva financií Slovenskej republiky z 30. novembra 2005 č. MF/22930/2005-74, ktorým sa ustanovujú podrobnosti ­o postupoch účtovania a rámcovej účtovej osnove pre zdravotné poisťovne v znení neskorších predpisov.
Opatrenie Ministerstva financií Slovenskej republiky z 30. novembra 2005 č. MF/22930/2005-74, ktorým sa ustanovujú podrobnosti o postupoch účtovania a rámcovej účtovej osnove pre zdravotné poisťovne (oznámenie č. 592/2005 Z. z.) v znení opatrenia z 13. decembra 2007 č. MF/25864/2007-74 (oznámenie č. 629/2007 Z. z.), opatrenia z 27. novembra 2008 č. MF/24442/2008-74 (oznámenie č. 504/2008 Z. z.), opatrenia z 12. marca 2009 č. MF/10208/2009-74 (oznámenie č.101/2009 Z. z.), opatrenia z 3. decembra 2009 č. MF/19523/2009-74 (oznámenie č. 528/2009 Z. z.) a opatrenia z 3. novembra 2011 č. MF/24652/2011-74 (oznámenie č. 398/2011 Z. z.) sa mení a dopĺňa takto:
1. V § 6 ods. 1 sa slová „trhovou cenou alebo kvalifikovaným odhadom“ nahrádzajú slovami „reálnou hodnotou“.
2. V § 15 odsek 10 znie:
„(10) Vlastné akcie sa bez ohľadu na účel nadobudnutia11) účtujú na účte Vlastné akcie účtovej skupiny 11 Finančné umiestnenie v obchodných spoločnostiach a ostatné dlhodobé pohľadávky v obstarávacej cene. V účtovníctve sa na vlastné akcie vytvára Rezervný fond na vlastné akcie podľa § 48 ods. 3.“.
3. V § 16 ods. 3 písm. d) sa vypúšťajú slová „v iných ako akciových spoločnostiach, napríklad podiel v spoločnosti s ručením obmedzeným,“.
4. V § 20 ods. 6 sa slová „určí kvalifikovaným odhadom“ nahrádzajú slovami „zistí postupom podľa § 27 ods. 7 zákona“.
5. V § 20 ods. 7 uvádzacej vete sa vypúšťajú slová „určená kvalifikovaným odhadom“.
6. V § 20b ods. 1 sa slová „písm. d)“ nahrádzajú slovami „písm. c)“.
7. § 40 sa dopĺňa odsekom 5, ktorý znie:
„(5) Na účte Záväzky voči Ministerstvu zdravotníctva Slovenskej republiky sa účtujú aj príspevky na správu a rozvoj národného zdravotníckeho informačného systému podľa osobitného predpisu26) súvzťažne na ťarchu účtu Ostatné technické náklady.“.
„26) § 8b zákona č. 581/2004 Z. z. v znení neskorších predpisov.“.
8. V § 47 ods. 1 sa vypúšťa písmeno c).
9. V § 47 sa vypúšťa odsek 5.
10. § 48 sa dopĺňa odsekom 3, ktorý znie:
„(3) Rezervný fond na vlastné akcie sa tvorí podľa osobitného predpisu28b) v rovnakej výške ako je hodnota nadobudnutých vlastných akcií súvzťažne s účtom účtovej skupiny 42 Výsledok hospodárenia v schvaľovaní alebo s účtom účtovej skupiny 43 Nerozdelený zisk minulých rokov. Zníženie alebo zrušenie rezervného fondu na vlastné akcie sa účtuje na ťarchu účtu Rezervný fond na vlastné akcie a v prospech účtu účtovej skupiny 43 Nerozdelený zisk minulých rokov.“.
„28b) § 161d Obchodného zákonníka v znení neskorších predpisov.“.
11. Za § 68c sa vkladá § 68d, ktorý vrátane nadpisu znie:
„ § 68d
Zostatok analytického účtu k syntetickému účtu Rezervný fond vzťahujúci sa k vlastným akciám sa z dôvodu zmeny metódy účtovania v účtovnom období roka 2015 zruší so súvzťažným zápisom v prospech účtu Rezervný fond na vlastné akcie.“.
12. V prílohe č. 1 účtovej triede 1 v účtovej skupine 11 Finančné umiestnenie v obchodných spoločnostiach a ostatné dlhodobé pohľadávky sa za slová „Ostatné dlhodobé pohľadávky“ vkladajú slová „Vlastné akcie“.
13. V prílohe č. 1 účtovej triede 4 v účtovej skupine 40 Základné imanie a kapitálové fondy sa vypúšťajú slová „Vlastné akcie“.
14. V prílohe č. 1 účtovej triede 4 v účtovej skupine 41 Fondy tvorené zo zisku sa na konci pripájajú tieto slová: „Rezervný fond na vlastné akcie“.
15. Príloha č. 2 sa dopĺňa tretím bodom, ktorý znie:
„3. Smernica Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS (Ú. v. EÚ L 182, 29.6.2013) v znení smernice Európskeho parlamentu a Rady 2014/95/EÚ (Ú. v. EÚ L 330, 15. 11. 2014) a smernice Rady 2014/102/EÚ (Ú. v. EÚ L 334, 21. 11. 2014).“.
Toto opatrenie nadobúda účinnosť 1. decembra 2015.